huhtikuu 2020 - JAT
Etusivu / huhtikuu 2020
Koronakriisin vuoksi JATin hallitus päätti, että keväälle suunnitellut tapahtumat täytyy perua. Sen sijaan JAT järjestää laajemman tapahtuman: JATin koronaseminaari syksyllä. Siitä seuraavissa uutiskirjeissä lisää ja somessa. Jaamme myös somessa tietoa kiinnostavista ilmaisista webinaareista. Myös syys-lokakuun taitteeseen suunniteltu Brysselin opintomatka joudutaan siirtämään ensi keväälle. Julkisen alan viestijät ovat nyt pelastamassa suomalaisia koronakuolemilta. JAT tukee viestijöitä tässä tärkeässä työssä!
Olipa kerran JATin viestintäpäivät 12.-13.3. ja niiden korona-jatkot. Huh! Jyväskylässä oli koolla yli 50 jattilaista. Olímme varautuneet: käsidesit, etäisyydet, Emme kättele, emmekä halaa – saa sentään hymyillä -laput ja videoyhteydet ym. Vähällä oli, ettei päiviä peruttu. Arvioimme riskin, ja varoitimme osallistujia, että epidemia-alueilta ei siinä vaiheessa saanut enää tulla paikan päälle. Se oli viimeinen julkinen iso kokoontuminen meille kaikille. Samalla hieno vertaistuki ja hyvien käytäntöjen jakamishetki tauoilla.
12.3. Viestintäpäivien ensimmäisenä päivänä saimme kuulla maan hallituksen ensimmäiset rajoitukset: kaikki yli 500 hengen kokoontumiset toukokuun loppuun mennessä kielletty. Viimeistään tuosta hetkestä alkaen monen osallistujan piti seurata organisaationsa Intraa, viestejä ja somea. Vain pari kuntien viestintäpäällikköä joutui jo ensimmäisenä päivänä lähtemään asemapaikalleen. Päivien esitykset ovat verkossa JATin sivuilla Viestintäpäivien ohjelman kohdalla.
Petteri Kivimäki, valokuvaaja/ photographer. T:mi Kamera-Petteri
JATin kultainen ansiomerkki Nilla Hietamäelle Veron some-tiimistä, kunniajäseniksi Helinä Mäenpää ja Hannu Waher
JATin kultaisen ansiomerkin sai tänä vuonna Nilla Hietamäki, joka on tuonut henkilöverotuksen viestintäpäällikkönä viestittävät aiheet some-työhön. Henkilöasiakkaille digitaaliset palvelut avautuivat OmaVerossa. Kun kohteena on 5,5 miljoonaa suomalaista, viestintä on lievästi kuvattuna haastava tehtävä. Palkansaajat, yrittäjät, yritystä perustavat, freelancerit, maataloudenharjoittajat, opiskelijat, eläkeläiset, eläkkeelle jäävät, ulkomaalaiset jne. ovat erilaisia kohderyhmiä, joille OmaVero yksi yhteinen palvelu.
Nilla Hietamäen inspiroimana Veron some-tiimi kehitti yhdessä luovia ratkaisuja, huumorin voimalla. Julkista kiitosta tuli erityisesti verokuiskaajasta (#verokuiskaaja) ja Me Korhoset –perheen hahmoista, jonka Vero toteutti yhdessä Kelan kanssa. Nilla Hietamäki korostaa ottaessaan palkintoa vastaa, että koko tiimi sen ansaitsee.
– Esimiehenä ja tiiminvetäjänä olen tuonut sometiimille tavoitteet, mahdollistanut heille onnistumisen, raivannut esteitä, kannustanut ja sparrannut, sanoo viestintäpäällikkö Nilla Hietamäki, joka on myös JATin aktiivinen jäsen.
Verohallinnon viestinnässä on ollut käytössä koko pakki: Vero.fi, Uutiskirjeet, Webinaarit, Videot, Blogi, Media, Sidosryhmät sekä kaikissa näissä some. Verkkosivujen kävijäluvut reilusti tuplaantuneet viidessä vuodessa lähelle 25 miljoonaa. Samalla verokuiskaaja ASRM kuiskaa kahisevaa, joka kotiin jaettua paperiesitettä.
Lisäksi JATin hallitus nimesi kaksi kunniajäsentä: Jyväskylän kaupungin viestintäjohtaja Helinä Mäenpää. Perusteluina aktiivisuus JATin toiminnassa, erityisesti Viestintäpäivien kutsuminen Jyväskylään kolme kertaa, ja kaupungin viestintäihmisten lähettäminen aina JATIn viestintäpäiville. Tälläkin kertaa Helinä Mäenpään panos päivien onnistumiselle oli ratkaisevaa. Lämpimät kiitokset Jyväskylän tiimille! Samoin kunniajäseneksi nimettiin JATin hallituksen pitkäaikainen ja aktiivinen jäsen viestintäasiantuntija Hannu Waher Turun kaupungin viestinnästä.
Kuva: Petteri Kivimäki, valokuvaaja/ photographer. T:mi Kamera-Petteri